สวัสดีค่ะ ประจำเดือนขาดไป 1 เดือน ตรวจแล้วไม่พบการตั้งครรภ์คะ เลยไปซื้อยาปรับฮอร์โมนจากร้านขายยามา เภสัชบอกทานให้ครบ7วันประจำเดือนจะมา แต่นี่ทานไปแค่2วันเองคะ มีเลือดออกแต่มีลักษณะเป็นลิ่ม อีกวันนึ่งมีเลือดออก กระปริบกระปรอย อยากทราบว่าต้องหยุดทานยา หรือ ยังไงคะแล้วเลือดที่ออกมา คือประจำเดือนหรือป่าว
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยควรหาสาเหตุที่แน่ชัดและแก้ไขตามสาเหตุนั้นๆถ้าทำได้ การรับประทานยาปรับฮอร์โมนไปเลยโดยยังไม่แน่ใจสาเหตุนั้น อาจทำให้มีเลือดออกผิดปกติได้เช่นกันกรณีนี้ถ้าเลือดลิ่มออกมามาก ปวดท้องน้อย ควรหยุดยาแล้วไปพบแพทย์ เลือดที่ออกมาอาจจะเป็นผลข้างเคียงจากยาที่ใช้ไม่ใช่เลือดประจำเดือนหรืออาจเป็นนเลือดประจำเดือนจริงๆก็ได้เช่นกัน ซึ่งอาจจะต้องดูต่อเนื่องว่าหลังจากหยุดยาไปแล้วรอบเดือนถัดไปประจำเดือนมาตามปกติหรือไม่